КАКВИ СА НЕДОСТАТЪЦИТЕ НА РАЗЛИЧНИТЕ МАТЕРИИ?

При памукът трябва да имате предвид, че попива веднага , което прави материята лесна за цапане и сравнително трудна за пране . Въпреки това тя си остава незаменима и предпочитана както за бебешки, така и за детски дрешки
Ако изберете лен , трябва също да сте готови за по-често преобличане, защото това е материя, която се захабява бързо и се мачка лесно
Ако изберете гащеризонче от бамбук , имайте предвид, че той задържа повече вода и съхне по-бавно в сравнение с памука; освен това нишките му се късат по-лесно
Дрешките от коприна също имат своите недостатъци: мачкат се лесно и се гладят трудно , което може би е и причината да се предлагат сравнително рядко на пазара
В случай че се спрете на лиосел , бъдете подготвени, че това е една по-скъпа материя, която изисква специално внимание при пране . От такова се нуждаят и дрехите от кашмир , които сами по себе си са отличен избор, но определено са по-скъпи и изискват специална грижа
Бъдете внимателни с вълната , която е много подходяща за студените месеци, но има пухкави власинки, които може да задавят или раздразнят бебето . При дрехите, изработени от вълна, е важно да спазвате и специалните изисквания за пране , тъй като има опасност да се свият.


